钦定古今图书集成/方舆汇编/职方典/第1197卷 > 《谢荆南节度使表》颜真卿
## 钦定古今图书集成/方舆汇编/职方典/第1197卷 > 《谢荆南节度使表》颜真卿

臣真卿言：“伏奉二十七日恩诏，除臣江陵尹兼御史
大夫充荆南节度处置使。宠命自天，战荷无地。臣申
谢。窃以荆南巨镇，江汉上游，右控巴蜀，左联吴越，南
通五岭，北走上都。寇贼虽平，襟带犹切。虽叔子仁德，
元凯智囊，居之犹或病诸，过此岂宜滥据。祗承睿顾，
伏深惭惕。无任感戴屏营之至。”